Enzensberger var svært produktiv og omtales som en av Tysklands viktigste intellektuelle etter andre verdenskrig, på linje med Günther Grass og Martin Walser. Enzensberger skrev dikt, essay, romaner, var journalist og drev omfattende redaktørarbeid. Han tilhørte den politiske venstresiden på 1960-1970-tallet og hadde en grunnleggende antiautoritær holdning. I Norge er han særlig kjent for (1984) med 19 små stykker på til sammen 100 sider. Boken skapte debatt og blir regnet som et særlig interessant utenfrablikk på Norge. «Eg trur han lurer oss» var Hans Skjervheims kommentar; Skjervheim mente Enzensbergers beskrivelse ikke var realistisk.